САГ-25

**Стрэл аскепкавы ґранатамётны САҐ-25** (Азначнік ГРАК — **7П17**,  — аскепкавы боепрыпас калібру 40 мм для гранатамётаў ГП-25, ГП-30, ГП-34, РГ-6 і які аб’ядноўвае ў сабе ґранату і кідальны набой у набойніцы.

## Агульнае апісаньне
Ґраната дульна-набойная, то бок падаецца ў рулю ґранатамёта праз дульны зрэз. Звонку корпуса ёсьць гатовыя нарэзы, якія надаюць ґранаце вярчальны рух (ґраната стабілізуецца ў палёце за кошт кручэньня) падчас яе руху па канале рулі. Стрэл выкананы па «безнабойніцавай» схеме, кідальны набой зь піраксілінавага пораху П-200 разам са сродкам узгараньня разьмяшчаецца ў доннай частцы корпуса ґранаты. Такая схема дазволіла спрасьціць канструкцыю ґранатамёта, павысіць надзейнасьць і баявую хуткастрэльнасьць. Унутры корпуса (меж набоем ВР і корпусам) знаходзіцца сетка з кардона. Яна служыць для рацыянальнага драбненьня корпуса на аскепкі, што прыводзіць да павялічваньня аскепкавага дзеяньня.

Запал ґранаты *ВМГ-К* зьяўляецца галоўным, ударным, імгненнай і інэрцыйнага дзеяньня, полузасьцерагальнага тыпу зь піратэхнічным далёкім ўзьвядзеньнем і самаліквідатарам. Не дазваляе выкарыстоўваць ґранату на малых адлегласьцях і ў памяшканьнях, бо ўнапяцаецца пасьля стрэлу на адлегласьці 10—20 м ад стралка. Мэханічныя запалы для САҐ-25 і мадыфікацыяў былі распрацаваныя Навукова-дасьледчым тэхналяґічным інстытутам у Балашыхі.

## ТТХ
* Калібр: 40 мм
* Тып зброі: ҐП-25, ҐП-30, РҐ-6
* Пачатковая хуткасьць ґранаты: 76 м/с
* Вага гранаты: 250 г
* Вага ВР: 48 г
* Даўжыня набою: 103 мм
* Час самаліквідацыі ґранаты ня мешн чым 14 с

## Мадыфікацыі

### САҐ-25ІН
Азначнік ГРАК — **7П17І**. Практычны стрэл з ґранатаю ў інэртным рыштунку, ужываецца для трэніровак і навучаньня стральбе, а таксама прывядзеньня ҐП-25 да нармалёвага бою і праверцы бою.

### СВС-25
Азначнік **7П44У** — вучэбная ґраната, ужываецца для трэніровак і навучаньня.

### САҐ-25П
Азначнік ГРАК — **7П24**, шыфр «Падкідыш». Стрэл з «падскокваючай» аскепкавай ґранатай, абсталяваны выбухоўнікам **ВГМ-П** з вышпурвальным набоем і піратэхнічным запавольнікам. Прыняты на ўзбраеньне ў 1979 годзе.

Пры трапленьні ў перашкоду стрэл падскоквае і выбухае ў паветры на вышыні каля 1,5 мэтру. У параўнаньні з САҐ-25, «падскокваючы» боепрыпас дазваляе больш эфэктыўна паражаць ворагаў у хованках.

Апісаньне:
* Калібр: 40 мм
* Пачатковая хуткасьць: 76 м/с
* Вага: 275 г
* Вага: ВВ 42 г
* Даўжыня: 125 мм
* Адлегласьць напяцьця: 10 — 40 м
* Час самаліквідацыі ґранаты ня мешн чым 14 с
* Сярэдняя высата выбуху: 75 см

### «Цьвік»
40-мм стрэл **«Цьвік»** з ґазаваю ґранатаю — прызначаны для стварэньня ґазавага воблака зь непераносна-дапушчальнай канцэнтрацыяй ірытанту (раздражняльнага рэчывы) CS. Стаіць на ўзбраеньні МУС РФ.

### СДҐ-40
40-мм стрэл з дымавою ґранатаю **СДҐ-40 «Нагар»** — ужываецца для пастаноўкі дымавога заслону.

### САҐ-25М
Мадэрнізаваны варыянт стрэлу САҐ-25 з аскепкаваю ґранатаю, часткова ўніфікаваны з САҐ-25ПМ. Распрацаваны ў пачатку 2000-х гадоў.

### САҐ-25ПМ
Мадэрнізаваны варыянт стрэлу САҐ-25П з «падскокваючай» аскепкавай ґранатай, часткова ўніфікаваны з САҐ-25М. Распрацаваны ў пачатку 2000-х гадоў.

### АСГ-40
40-мм стрэл акустычнага дзеяньня **АСГ-40 «Жалейка»**. Сьветлагукавая ґраната несьмяротнага дзеяньня прызначаны для часовага падаўленьня псыхічнае ўстойлівасьці жывое сілы супраціўніка. Стаіць на ўзбраеньні МУС РФ.

## Глядзіце таксама
* ГП-25
* ГП-30
* ГП-34
* САГ-17

## Крыніцы

## Вонкавыя спасылкі
* http://worldweapon.ru/strelok/vog25.php

Катэгорыя:Гранаты
Катэгорыя:Гранаты СССР
Катэгорыя:Гранаты Расеі